શીવશંકર વહેલી સવારે પોતાનો ટેમ્પો નેશનલ હાઈવે નં. ૪૮ પર આવેલ સોખડા ગામની સીમ નવા વાત્રક બ્રીજ પાસે ઉતરતા પાછળથી આવતી એક ટ્રકે ટેમ્પાની ઓવરટેઈક કરી ઉભી રાખી હતી. જેથી શીવશંકરે પોતાના આયશર ટેમ્પાને બ્રેક મારી ઉભો કરી દીધો હો. આ વખતે ટ્રકમાંથી ત્રણ ઈસમો ઉતરી ટેમ્પાના કેબીનમાં ચઢી જતાં શીવશંકરને ગડદાપાટુનો મારમારી બે ઈસમોએ તેના મોંઢે કાળીપટ્ટી બાંધી તથા હાથે-પગે દુપટ્ટો બાંધી એક ફોર વ્હીલર ગાડીમાં તેનું અપહરણ કરી આંતરોલી સીમમાં લઈ ગયા હતા. જ્યાં તેને રોડ પર ફેંકી દઈ તેના ખિસ્સામાંથી રૂ. ૬ હજાર રોકડા કાઢી લઈ ફરાર થઈ ગયા હતા. જ્યારે પુલ પાસે રહેલ બે ઈસમો પૈકી એક ઈસમ શીવશંકરનો મુદ્દામાલ ભરેલ ટેમ્પો લઈ ફરાર થઈ ગયો હતો. દરમિયાન આ અજાણ્યા ઈસમોએ ટેમ્પામાંથી રૂ. ૭.૦૬ લાખનો માલસામાનની લૂંટ કરીને ટેમ્પાને રતનપુર ગામના સર્વિસ રોડ પર બિનવારસી હાલતમાં મુકી ફરાર થઈ ગયા હતા. દરમિયાન સવારે ગ્રામજનોએ શીવશંકરને હાથપગ બાંધેલ હાલતમાં જોતાં તેની પટ્ટીઓ અને હાથ-પગ છોડાવ્યા હતા. આ બનાવ સંદર્ભે શીવશંકર સોનકરે માતર પોલીસ મથેક પહોંચી રૂ. ૭ લાખ ૬ હજારના માલાસમાન તથા ટેમ્પાની લૂંટ થઈ હોવાની જાણ કરતાં પોલીસ ચોંકી ઉઠી હતી. પોલીસે શીવશંકર સોનકરની ફરિયાદના આધારે અજાણ્યા ઈસમો વિરૂદ્ધ લૂંટનો ગુનો નોંધી વધુ તપાસ હાથ ધરી છે